HILLSONG TV Minun uskoni, minun vahvuuteni 4/4
Mitä vastustusta kohtaat elämässäsi?
Keskitytkö vaikeina aikoina siihen, mitä vastaasi tulee, -
vai näetkö uskon voiman, jolla voit voittaa ne asiat?
Mitä on nykyisen haasteesi takana? Vihollinen pelkää eniten sitä, -
että uskosi aktivoituu näkemään Jumalan muuttavan olosuhteesi.
Hei, tervetuloa Hillsong TV:n pariin. Olemme Hillsong Los Angelesissa, -
ja lähetämme ohjelman ympäri maailmaa. Ihanaa, että katsot tätä.
Tämä on hyvä viesti uskosta. Toivon, että se auttaa voittamaan paholaisen -
ja olemaan se, keneksi Jumala sinut tarkoitti.
Nauti ohjelmasta. Meillä on hieno puolituntinen edessä.
EDELLISESSÄ JAKSOSSA: -
Päivän aihe on "Minun uskoni, minun vahvuuteni".
Usko on kuin hengellinen lihas. Sitä pitää harjoittaa, jotta se vahvistuisi.
Uskossa on heikko, jos ei koskaan harjoita sitä.
Uskossa tulee vahvaksi, jos tietää, -
ettei uskoa laiteta uskoon vaan Jeesukseen. Sitä harjoitetaan, -
ja aina kun kohtaa haasteen, tai vas- tustusta, osaa pysyä uskossa lujana.
Hepr. 11:33―34: "jotka uskon kautta kukistivat valtakuntia, -
pitivät vanhurskautta voimassa, -
saivat kokea lupauksien toteutumista, tukkivat jalopeurain kidat, -
sammuttivat tulen voiman, pääsivät miekanteriä pakoon, -
[...] tulivat väkeviksi sodassa, ajoivat pakoon muukalaisten sotajoukot."
Se kuulostaa sisukkaalta uskolta.
Elämässämme on tilaisuuksia -
joissa voimme antaa Kristuksen vanhurskauden näkyä elämässämme.
Rukoilen, että Hillsong L.A.:ssa -
ymmärretään toisten vanhurskaan kohtelun tärkeys.
Se on ihmisten kohtelua oikein. Se on vanhurskauden teko.
Ole vanhurskas vakaumuksissasi, niin näet oikeaa hedelmää elämässäsi.
Se on helppo tapa tehdä vanhurskauden teko.
Voi olla vanhurskas vastauksissa. Ei reaktioissa vaan vastauksissa.
Se on kaunista ja voimallista. Hepr. 11:33: "...kukistivat valtakuntia, -
pitivät vanhurskautta voimassa, saivat kokea lupauksien toteutumista..."
Jeesus pitää lupaukset. Jumala pitää lupaukset.
Jos elää riittävän kauan ja uskoo jatkuvasti Jumalaan ja lupauksiin, -
voin kokemuksesta kertoa, -
että Jumala on ihmeellisen uskollinen pitkissä ajanjaksoissa, -
kun luottaa Häneen ja laittaa Hänet ensimmäiseksi elämässä.
Aletaan laittaa Jumalaan sellaista uskoa, -
jossa emme kohtaa kiusausta -
vaan menemme Jumalan Sanan elämää antavaan voimaan -
ja päätämme, että suurempi on Hän, joka meissä on, kuin kiusaava suu, -
ja tukitaan se leijonan suu.
Meidän pitää tukkia epäilyksen suu.
Se voi nousta hyvin viattomasta lähteestä, viattomalta ihmiseltä.
Ehkä hän välittää sinusta mutta horjut- taa uskoasi ja täyttää sinut epäilyllä.
"Olethan varovainen? Saatat pettyä. Ole varovainen."
Se kuulostaa siltä, että hän välittää ja yrittää suojata pettymykseltä.
Mutta jos Jumala laskee sanan sydämellesi, älä usko vain sitä.
Hän antaa monin verroin enemmän, kuin osaamme pyytää.
Minä neuvon uskomaan Hänen lupaukseensa kolminkertaisena.
Älä anna horjuttaa uskoasi epäilyillä. Ole rohkea ja usko lupaukseen.
Jos Jumala voi viedä kiwin... Siis uusiseelantilaisen, synnyin siellä.
Se on 3 miljoonan ihmisen ja 70 miljoonan lampaan maa.
Jumala voi viedä tällaisen henkilön -
maapallon toiselle puolen, kuten L.A.:ta olen ajatellut.
Jumala on tehnyt valtavasti Bobbien ja minun elämässä.
Perustimme seurakunnan 31 vuotta sitten Australiaan -
täynnä odotusta ja toivoa. Meillä oli suuri unelma.
Matkalla on ollut kuninkaita ja haasteita.
On jouduttu kohtaamaan syyttäjiä.
On jouduttu kohtaamaan sydänsuruja ja sydämen huutoja.
Mutta se on silti ollut kertomus Jumalan ylivoimaisesta kyvystä -
tehdä elämässä enemmän kuin ikinä osaa kuvitella.
Tahdoimme auttaa Luoteis-Sydneyn ihmisiä perustamalla seurakunnan.
Emme osanneet kuvitella toimipisteitä ympäri maailman, -
ylistyslauluja, joita miljoonat laulavat, raamattukoulua, -
johon tullaan kaikkialta ja tupaten täyteen tulevia konferensseja.
Kuka olisi voinut kuvitella? Jumala rakastaa sinua yhtä paljon kuin minua.
Hän saattaa rakastaa sinua jopa vähän enemmän.
Anteeksi.
On ihmeellistä palvella Herraa. Hän todella on uskollinen.
Hän on uskollinen Jumala, joka pitää liiton tuhannen sukupolven ajan.
Jykevä usko. Hepr. 11:33―34: Uskon kautta he "kukistivat valtakuntia, -
pitivät vanhurskautta voimassa, saivat kokea lupauksien toteutumista, -
tukkivat jalopeurain kidat, sammuttivat tulen voiman..."
USA:ssa ja Australiassa on molemmissa metsäpaloja.
Me kutsumme niitä puskapaloiksi. Ei silloin pala vain pari pikku puskaa.
Vain se, joka on joskus kokenut tai nähnyt puskapalon, -
tietää tulen raivokkuuden.
Kirjoitukset puhuvat niistä, jotka uskon kautta sammuttivat tulen voiman.
Meillä on ystäväpastori kotopuolessa.
Hän asuu ja on pastorina Melbournessa.
Pari kuuta sitten yhtenä sunnuntaina hän saarnasi, -
että jos rakennat Jumalan huonetta, Hän rakentaa sinun.
Samalla kun hän saarnasi tuosta aiheesta, -
hänen vaimonsa oli kotona Melbournen laitamilla maaseudulla.
Yhtäkkiä naapuri alkoi huitoa ja huutaa.
Vaimo avasi etuoven ja näki valtavan tulimuurin.
Sanotaan, että tulen pauhu on raivokasta jylinää, -
vihainen ääni, ja sen nopeus valtava.
Ihmiset yrittävät paeta autolla tulen seuratessa kannoilla.
Jotenkin vaimo pääsi ulos ja sai pelastettua henkensä, -
mutta talo tuhoutui täysin. Samalla mies saarnasi: -
"Jos rakennat Jumalan huonetta, Hän rakentaa sinun", -
ja samalla tuli tuhosi hänen kotiaan. Se on todellinen uskon koetus.
Mutta ihmeellisesti siitä on jo tullut todistus.
Siitä on syntynyt monta hienoa asiaa, ja Jumalan uskollisuus näkyy jo.
Se on ihmeellistä, miten Jeesus...
Jeesuksessa on jotakin. Hän osasi sammuttaa tulen voiman, -
kun fariseukset vastustivat Häntä. He tahtoivat polttaa Hänet.
Oletko kokenut sellaista?
Fariseukset yrittivät aina saada Jeesuksen ansaan ja polttaa Hänet.
Mutta Jeesus oli käsittämättömän hyvä -
laittamaan märän viltin tulen päälle ja sammuttamaan tulen.
Mietitään vaikkapa avion rikkonutta naista.
Fariseukset syyttelivät naista.
Hyvä kysymys on: "Missä mies oli?"
Miestä ei mainita. Siihen tarvitaan aina kaksi.
Fariseukset osoittivat naista: "Hänet pitäisi kivittää lain mukaan."
Viisaudessaan Jeesus alkoi kirjoittaa maahan. Emme tiedä, mitä.
Ehkä Hän kirjoitti tiedon sanojen kautta asioita, -
joita fariseukset olivat viikolla tehneet. Kuka tietää.
Hän sanoi: "Jos et ole ikinä tehnyt syntiä, heitä ensimmäinen kivi."
Tuli sammui heistä heti. Hän laittoi märän viltin tulen päälle.
Se on armolahjoissa hienoa. Jumala antaa tiedon tai viisauden sanat, -
jumalista viisautta. Ihmettelet: "Vau, mistä tuo tuli?"
Monissa tilanteissa en ole tiennyt, mitä sanoa. En ole tiennyt vastausta.
Usko Jumalaan, niin Hän antaa viisau- den sanan, jolla voit sammuttaa tulen.
Jos tunnet loukkaavia ihmisiä, jotka aina yrittävät polttaa sinut, -
rukoilen Jumalalta sinulle viisautta, ettet reagoi ja anna sen pelottaa -
ja hallita sinua vaan että saat sitä viisautta, jota Jeesuksella oli.
Jeesus vastasi kysymyksiin paremmilla kysymyksillä, -
eivätkä he tienneet, mitä tehdä. Se ravisteli heitä. Hän sammutti tulen.
Moni asia näyttää tulelta. Tiedän vain, että Jumala voi toimia elämässäsi.
Hän voi sammuttaa minkä tahansa sinua kohtaavan vastustuksen voiman.
Minulla ja Bobbiella on kokemusta tulipalosta. Se on pitkä tarina.
Se alkaa siitä, että kävin kampaajalla.
Pastoriystäväni yllytti minut ottamaan permanentin.
Tiedätteköhän te enää, mikä se on. Se on tiukkoja kiharoita.
Yllytimme toisemme ottamaan permanentit.
Hänelle tuli vain kevyitä laineita hiuksiinsa.
Minulle tuli tosi tiukkoja kiharoita.
Siihen aikaan seurakunnassa oli yksinhuoltajaäiti, -
jonka tytär oli sairas. Tyttärellä oli selkärankahalkio.
Naisella oli rankkaa ja hän varasi tapaamisen kanssani.
Hän oli maassa, mutta kun hän tuli toimistooni ja istuutui, -
hän katsoi kerran permanentattua tukkaani ja alkoi nauraa.
Töykeä nainen. Hän nauroi ja nauroi ja nauroi. En saanut sitä lopetettua.
Hän nauroi niin että kyynelet valuivat.
Lopulta sain hänet rauhoittumaan. "Kuinka voin auttaa sinua?"
Hän vastasi: "Ei minun tarvitsekaan puhua. Minulla on mahtava olo!"
Hän tarvitsi vain kunnon naurut. "Terveydeksi on iloinen sydän."
Miten tämä liittyy tulipaloon? Samana iltana, kun tulin kotiin, -
vaimoni Bobbie näki permanenttini.
Hänen reaktionsa oli puoliksi nauru ja puoliksi -
vähän vihainen ja vähän hämmentynyt.
Joka tapauksessa hän oli niin häkeltynyt kiharoistani, -
että hän unohti, että hänellä oli ranskanperunoita uunissa.
Keittiö syttyi tuleen, koska otin tukkaani permanentin.
Olemme siis kokeneet tulipalon. Minä olin niin viileä, -
oikea kunnon mies ja perheen isä, että kun Bobbie soitti palokuntaan, -
olin niin nolona, että lähdin kauppaan hakemaan jotakin -
ja jätin hänet huolehtimaan tulipalosta.
Onneksi palomiehet tulivat ja sanoivat: "Oi voi, ei ranskikset."
Se oli vain pieni tuliverho ja se siitä.
Ajattelin, että se olisi hauska juttu, kun kerran tulesta puhutaan.
Seurakunnasta pitää nauttia, ei vain sietää sitä.
"...tukkivat jalopeurain kidat, sammuttivat tulen voiman, -
pääsivät miekanteriä pakoon..." Siis uhmasivat kuolemaa.
Se on mahtavaa uskossa, että se voi kirjaimellisesti uhmata kuolemaa.
Useimmilla on etenkin teini-iässä jokin tilanne, jossa meinasi kuolla, -
jossa tosissaan pääsi miekanterää pakoon.
Se saattoi tapahtua autossa, hypyssä korkealta tai surffatessa.
Joskus saamme tarinoita kerrottavaksi.
Mutta se on ihmeellistä, kun uskon kautta joku, -
jonka avioliitto on kuoleman partaalla, -
pysyy lujana uskossa ja luottaa Jumalaan.
Jumala antaa heidän päästä miekanterää pakoon.
Entä liikemies tai -nainen, joka on kokenut hyvät vuotensa -
ja on nyt konkurssin partaalla, unelmansa kuoleman partaalla.
Tunnen monta tarinaa ihmisistä, -
jotka ovat pitäneet kiinni Jumalasta ja eläneet jumalisen viisauden varassa, -
ja heidän tilanteensa on kääntynyt.
Täälläkin on heitä.
Tarvitsette kipeästi pakotietä miekanterän luota.
Mutta tämä on hienoa: Luottakaa Herraan ja uskokaa Häneen.
Hän ei aina tee asioita niin kuin tahdomme ja silloin kun tahdomme, -
mutta Hän voi kääntää uskomattomia asioita ympäri, jos luotamme Häneen.
"[...] uskon kautta kukistivat valtakun- tia, pitivät vanhurskautta voimassa, -
saivat kokea lupauksien toteutumista, tukkivat jalopeurain kidat, -
sammuttivat tulen voiman, pääsivät miekanteriä pakoon, -
[...] tulivat väkeviksi sodassa, ajoivat pakoon muukalaisten sotajoukot."
Tykkään Hepr. 11:34:n sanoista, että ajetaan vieraat sotajoukot pakoon.
Raamatussa on alieneita. Ajetaan alienien armeijat pakoon.
Raamatussa on alieneita. Mitä ne ovat?
Ne ovat tunkeutujia, valloittajia, ja ne yrittävät viedä perintösi.
Jumala on antanut sen jo Valitusvirsissä.
Valitusvirret on kuvaileva kirja. Se on valitus. Se kumpuaa epätoivosta.
Val. 5:1―3: "Muista, Herra, mitä meille on tapahtunut; -
katso ja näe meidän häväistyksemme..."
He rukoilevat ennalleenasettamista. "Meidän perintöosamme -
on siirtynyt vieraille, meidän talomme muukalaisille. Me olemme tulleet -
orvoiksi, isättömiksi, meidän äitimme ovat kuin lesket."
Siinä puhutaan vieraista, jotka ovat tulleet viemään perinnön.
Joskus saatamme elää niin, -
että jätämme oven auki vieraiden viedä perintömme.
Tekee huonoja päätöksiä ja valintoja.
Ei elä avioliitossa, siten kuin Jumala tahtoisi.
Sananl. 5:ssä puhutaan viisaudesta, -
viisaudesta moraalisissa tilanteissa. Kuunnelkaa Sananl. 5:8―10: -
"Pidä tiesi kaukana tuollaisesta..." Tietynlaisesta moraalista.
"...äläkä lähesty hänen majansa ovea, ettet antaisi muille kunniaasi -
etkä vuosiasi armottomalle, ettei sinun tavarasi ravitsisi vieraita, -
sinun vaivannäkösi joutuisi toisen taloon".
Kyse on siitä, että elää tehden jumalisia päätöksiä.
Montako tällaista ihmistä tunnet? Viisauden puutteessa -
ja huonoista valinnoista he ovat antaneet muille vuotensa, -
kuten Raamattu sanoo: "ettet antaisi [...] vuosiasi armottomalle".
He ovat antaneet tulevan, Jumalan antaman perintönsä.
Armoton tarkoittaa "piinaavaa".
Tunnen liikaa ihmisiä, jotka ovat katumuksen piinaamia.
He tekivät päätöksiä, joiden takia näyttää siltä, -
että he ovat antaneet vuotensa, tulevaisuutensa, armottomalle.
Samoin seuraava: "ettei sinun tavarasi [engl. rikkautesi] ravitsisi vieraita."
"...etkä vuosiasi armottomalle, ettei sinun tavarasi ravitsisi vieraita..."
Olet saattanut elää niin, että se mikä sinulle kuului, -
onkin nyt jollakulla toisella. Toinen saattaa olla perheenjäsen.
Se voi olla montaa asiaa. Menneisyydelle ei voi oikein mitään.
En tarkoita aiheuttaa katumusta vaan antaa toivoa tulevaisuudesta.
Voimme saada vahvan uskon, jonka avulla teemme jumalisia päätöksiä -
ja elämme sellaista elämää, joka ei anna perintöä vieraille -
vaan ajaa vieraat armeijat pakoon Jeesuksen nimessä.
Silloin saa elää Jumalan lupauksen ja tarkoituksen mukaan.
Jos uskot sen, sano aamen! Aamen, aamen, aamen.
Vahva usko. Se ei ole vain sanoja. Se ei ole vain suuria, vahvoja sanoja.
Joskus se näyttäytyy vain vanhana naisena rukoushuoneessa, -
kun kaikki näyttää mahdottomalta.
Ehkä sellaisena naisena, jolla VT:ssa oli öljyastioita.
Ehkä sellaisena naisena, joka antoi ainoan penninsä kolehtiin.
Ehkä hän on joku toinen, jolla on sisukas, vahva usko -
ja joka kunnioittaa Jumalaa elämällään.
Sanomani ydin on Jumalan uskollisuus.
Sinun uskosi, sinun vahvuutesi.
Uskosi ei ole vahva uskon takia. Uskosi on vahva Jeesuksen takia.
Jos uskot sen, sano aamen!
Kaikki uskon sankarit eivät löydy vain Raamatusta.
Hepr. 11:ssä puhutaan uskon sankareista, -
mutta heitä on paljon nykypäivänäkin.
Hän voi olla pieni nainen, joka rukous- huoneessa vastoin toivoa luottaa, -
että Jumala huolehtii hänen perheestään ja näkee läpimurron.
Hän voi olla liikemies, joka mahdottoman vastustuksen edessä -
tarttuu Sanan periaatteisiin, kunnioittaa Jumalaa rahallisesti -
ja uskoen Jumalaan saa nähdä voiton.
Hän voi olla opiskelija, joka tarvitsee Jumalalta kykyä -
tehdä kaikki se, mitä pitää tehdä.
Jumala antaa hänelle viisauden ja tiedon sanoja.
Kokeessa hänellä kirjaimellisesti on yliluonnollista tietoa.
Tietysti hän on opiskellut ja ollut ahkera. Uskon sankareita on paljon.
Hän voi olla yksinhuoltajaäiti, joka luottaa uskossa, -
että saa nähdä lastensa elävän ihanaa tulevaisuutta -
ja täyttävän Jumalan heille antaman tarkoituksen.
Miksi et siis päättäisi elää niin, että vahvistat uskosi lihaksia, -
jotta kun tarvitset uskoa, se on olemassa ja pitää sinut pystyssä?
Uskomme ei ole uskossa, uskomme on Jeesuksessa.
Usko on luottamus siihen, mitä toivotaan, todistus siitä, mikä ei näy.
Se riippuu siitä, voidaanko näkymätön maailma tehdä hetkessä näkyväksi, -
ja uskosta ottaa vastaan Jumalan uskollisuus.
Olen elävä todiste. En osaa selittää sitä, mutta Hän sai sen aikaan.
Olin vähän väliä vankilassa. Päädyin Miamiin huumevieroitusohjelmaan, -
missä tapasin vaimoni.
Avioiduimme vuotta myöhemmin, jolloin olin toipunut jo täysin.
Neljässä vuodessa nousin johtamaan vieroitusohjelmaa, jossa olin toipunut.
Olin naimisissa, minulla oli koti ja minua kunnioitettiin alallani.
Silti olin sietokykyni rajoilla sisäisen tyhjyyden tunteen takia.
Sydämessäni oli aukko.
Minut lähetettiin vieroitusohjelmien johtajien konferenssiin.
Kun päivä oli ohi, -
ostin illalla hetken mielijohteesta reilu litran vodkaa.
Join siitä kolme neljännestä ja nousin autoon.
Ajoin niin lujaa kuin autolla pääsi, yli 160 km/h, kaatosateessa.
Painoin kevyesti jarrua, ja auto alkoi kieppua ympäri.
Makasin sairaalassa paareilla, kun yhtäkkiä tulin selväksi.
Sanoin Jumalalle: "Jos autat minua selviämään tästä, -
annan elämäni Sinulle. Voisitko harkita sitä?"
Sain vastaukseksi ajatuksen: "En." Pelkkä "en".
Mutta olin niin valmis antamaan elämäni, että sanoin Hänelle: -
"Selvä. Annan elämäni Sinulle siitä huolimatta."
Jo ennen kuin sain sanat suustani, tiesin, -
että Hän on uskollinen, ja ottaa pienen uskoni -
ja muuttaa sen joksikin käsittämättömäksi.
Uskon Isään Jumalaan Uskon Poikaan Kristukseen
Uskon Pyhään Henkeen Jumalamme on kolmiyhteinen
Uskon ylösnousemukseen Että kuolleista nousemme
Sillä minä uskon nimeen Jeesuksen
Minä uskon sinuun
Minä uskon, nousit kuolleista
Minä uskon
Että Jeesus Kristus on Herra
Laulakaa tänään "minä uskon".
Minä uskon sinuun
Minä uskon, nousit kuolleista
Minä uskon
Että Jeesus Kristus on Herra
Uskon Isään Jumalaan Uskon Poikaan Kristukseen
Uskon Pyhään Henkeen Jumalamme on kolmiyhteinen
Uskon ylösnousemukseen Että kuolleista nousemme
Sillä minä uskon nimeen Jeesuksen
Uskon Isään Jumalaan Uskon Poikaan Kristukseen
Uskon Pyhään Henkeen Jumalamme on kolmiyhteinen
Uskon ylösnousemukseen Että kuolleista nousemme
Sillä minä uskon nimeen Jeesuksen
Uskon elämään ikuiseen Uskon neitseestä syntymiseen
Uskon pyhäin ehtoolliseen ja pyhään seurakuntaan
Uskon ylösnousemukseen Kun Jeesus takaisin tulee
Sillä minä uskon nimeen Jeesuksen
Nostakaa äänenne!
Uskon Isään Jumalaan Uskon Poikaan Kristukseen
Uskon Pyhään Henkeen Jumalamme on kolmiyhteinen
Uskon ylösnousemukseen Että kuolleista nousemme
Sillä minä uskon nimeen Jeesuksen
Uskon Isään Jumalaan Uskon Poikaan Kristukseen
UUTTA OPETUSTA -
PASTORI BRIAN HOUSTONILTA -
NO OTHER NAME -CD:LLÄ
Kun sanotaan, ettei ole toista nimeä, ymmärrä, -
että kaikki suoja, turva, huolenpito, auktoriteetti ja voima, -
jota tarvitset, on sinun sen ihanan nimen, Jeesuksen, kautta.
Siinä nimessä on jotakin erityistä. Jeesus.
OPETUS TILATTAVISSA: HILLSONG.COM/TV
Seuraava paikallisjuna 6 Brooklyn Bridge ― City Hall -asemalle -
saapuu kahden minuutin kuluttua.
Kristus, tässä olemme Kuolemansa kautta me elämme
Jeesuksen nimessä Jeesuksen nimessä
Masennus lakkaa Vangit vapautetaan
Jeesuksen nimessä Jeesuksen nimessä
Kiitos seurastasi Hillsong TV:ssä.
Rukoilen, että Kristuksen rakkaus kasvaisi elämässäsi -
ja että sinulla olisi sinnikäs usko, joka pitää liikkeellä, -
vaikka mitä tulisi vastaan. On haasteesi mikä vain, -
uskotaan, että usko Jumalaan siirtää vuoria. Siunausta!
Suomennos: Maija Tuukkanen